section_heading: Slikarova veza s Wally Neuzil
paragraph_text: Godine 1914. Schiele ima atelje u bečkom predgrađu Hietzing. Prekoputa ateljea živi protestantska obitelj Harms, iz koje ga sa sestrama Edith i Adéle upoznaje Wally. U veljači 1915. Schiele piše prijatelju: »Namjeravam se vjenčati, za svoje dobro. Ne za Wally.« Kad je za vjenčanje s Edith rekao Wally, ona ga napušta i više se nikad ne sreću. U to vrijeme slika Smrt i djevojku, na kojoj se Wallyin portret temelji na prethodnom djelu, a njegov je nov. Schiele i Edith vjenčaju se 17. lipnja 1915. godine. mini|231x231px|Neuzil pred bolnicom u Sinju (straga u sredini) Nakon odlaska od Schielea Neuzil se školuje za medicinsku sestru i radi u vojnoj bolnici u Beču. Godine 1917. nalazi se u Dalmaciji. Radi najprije u Šibeniku, a potom i u vojnoj bolnici u Sinju. U Sinju i umire, u dvadeset i četvrtoj godini, od šarlaha, na Božić 1917.